
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ВЕТЕРИНАРИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи пуш уйӑхӗн 20-мӗшӗнче
йышӑннӑ

1 статья
Чӑваш Республикин "Ветеринари ҫинчен" 1997 ҫулхи ҫӗртме уйӑхӗн 
6-мӗшӗнчи 7 №-лӗ саккунне (Чӑваш Республикин Патшалӑх Канашӗн ведомоҫӗсем, 1997, 19 №; 2000, 37 №; 2002, 46 №; 2004, 61 №; 2005, 64 №; 2006, 69 №; 2007, 73 №; 2008, 75 №; 2009, 80 №; 2011, 89 №; 2012, 92 № (I том); Чӑваш Республикин Саккунӗсен пуххи, 2013, 7 №; 2015, 12 №; 2016, 10 №; "Республика" хаҫат, 2019, пуш уйӑхӗн 13-мӗшӗ; 2020, ака уйӑхӗн 29-мӗшӗ; 2021, раштав уйӑхӗн 29-мӗшӗ; "право21.рф" сеть кӑларӑмӗ, 2022, раштав уйӑхӗн 23-мӗшӗ, 0000000000000495 №; "Республика" хаҫат, 2023, ака уйӑхӗн 26-мӗшӗ) ҫакӑн пек улшӑнусем кӗртес: 
1) 1 статьян виҫҫӗмӗш пайне ҫакӑн пек ҫырса хурас:
"Чӑваш Республикинче ветеринари енӗпе пурнӑҫламалли задачӑсене Чӑваш Республикин патшалӑх ветеринари служби федерацин ӗҫ тӑвакан влаҫӗн ветеринари сферинче патшалӑх политикине туса хатӗрлес тата нормативлӑ право тӗлӗшӗнчен йӗркелесе пырас енӗпе ӗҫлекен органӗпе (малалла – федерацин ӗҫ тӑвакан влаҫӗн ветеринарире нормативлӑ право тӗлӗшӗнчен йӗркелесе пырас енӗпе ӗҫлекен органӗ), федерацин ӗҫ тӑвакан влаҫӗн федерацин патшалӑх ветеринари тӗрӗслевне (надзорне) пурнӑҫлакан органӗпе (малалла – федерацин ӗҫ тӑвакан влаҫӗн ветеринари надзорӗ енӗпе ӗҫлекен органӗ), унӑн территори органӗсемпе тата ӑна пӑхӑнса тӑракан организацисемпе, ҫавӑн пекех федерацин ӗҫ тӑвакан влаҫӗн оборона енӗпе ӗҫлекен органӗн, шалти ӗҫсен сферинче ӗҫлекен органӗн, Раҫҫей Федерацийӗн наци гвардийӗн ҫарӗсен ӗҫ-хӗл сферинче ӗҫлекен органӗн, айӑплава пурнӑҫлас сферӑра ӗҫлекен органӗн, патшалӑх хуралӗн сферинче тата хӑрушсӑрлӑха тивӗҫтерес енӗпе ӗҫлекен органӗн ветеринари (ветеринарипе санитари) службисемпе, Раҫҫей Федерацийӗн субъекчӗсен ветеринари енӗпе ӗҫлекен ӗҫ тӑвакан органӗсемпе тата вӗсене пӑхӑнса тӑракан организацисемпе, федерацин ӗҫ тӑвакан влаҫӗн таможня ӗҫӗ енӗпе полномочиллӗ органӗпе тата ветеринари енӗпе ӗҫлекен специалистсемпе, Раҫҫей Федерацийӗн "Ветеринари ҫинчен" 1993 ҫулхи ҫу уйӑхӗн 14-мӗшӗнчи 4979-I №-лӗ саккунӗпе (малалла – Раҫҫей Федерацийӗн "Ветеринари ҫинчен" саккунӗ) пӑхса хӑварнӑ тӗслӗхсенче вара зоотехни енӗпе ӗҫлекен специалистсемпе пӗрле пурнӑҫлать."; 
2) 2 статьяра "Раҫҫей Федерацийӗн "Ветеринари ҫинчен" 1993 ҫулхи ҫу уйӑхӗн 14-мӗшӗнчи 4979-I №-лӗ саккунӗ (малалла – Раҫҫей Федерацийӗн "Ветеринари ҫинчен" саккунӗ)," сӑмахсене "Раҫҫей Федерацийӗн "Ветеринари ҫинчен" саккунӗ," сӑмахсемпе улӑштарас;
3) 3 статьян иккӗмӗш пайӗн ҫиччӗмӗш абзацӗнче "утилизацилес" сӑмаха "тӗп тӑвас" сӑмахсемпе улӑштарас;
4) 5 статьяра "Чӑваш Республикин ӗҫ тӑвакан власть органӗ" сӑмахсене "Чӑваш Республикин ӗҫ тӑвакан органӗ" сӑмахсемпе улӑштарас;
5) 17 статьян пӗрремӗш, иккӗмӗш, тӑваттӑмӗш, пиллӗкмӗш, ҫиччӗмӗш пайӗсенче тивӗҫлӗ падежри "Чӑваш Республикин ӗҫ тӑвакан власть органӗ" сӑмахсене тивӗҫлӗ падежри "Чӑваш Республикин ӗҫ тӑвакан органӗ" сӑмахсемпе улӑштарас;
6) 21 статьяра "выльӑх-чӗрлӗх чӗр таварне, выльӑх апатне тата ӳсен-тӑранран илнӗ выльӑх апачӗн хутӑшӗсене тата промышленноҫра туса илмен ӳсен-тӑранран илнӗ продукцие" сӑмахсене "выльӑх-чӗрлӗх продукцине тата промышленноҫра туса илмен ӳсен-тӑранран илнӗ продукцие" сӑмахсемпе улӑштарас.
2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 1-мӗш, 2-мӗш, 6-мӗш пункчӗсем 2025 ҫулхи авӑн уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи пуш уйӑхӗн 21-мӗшӗ

